போனிலி கோங்மென்

போனிலி கோங்மென் (Bonily Khongmen)(25 சூன் 1912 - 17 மார்ச் 2007) என்பவர் இந்தியத் தேசிய காங்கிரசு கட்சியினைச் சார்ந்த இந்திய அரசியல்வாதி ஆவார்.Kabon Neli (Khongmen) Timungpi: the first woman from Northeast India to be a Member of Parliament (M.P.) இவர் 1952-ல் அசாமின் தன்னாட்சி மாவட்ட மக்களவைத் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். இவர் முதலாவது மக்களவை உறுப்பினராக இருந்தார். அசாம் சட்டசபையில் துணைச் சபாநாயகராகவும் இருந்துள்ளார்.Name of Deputy Speakers of Assam Legislative Assembly since 1937 . http://assamassembly.gov.in/dyspeaker-list.html(2012-08-13) . Retrieved on 2012-08-13.1st Lok Sabha Assam (2012-08-13). Retrieved on 2012-08-13. Woman MP of first Parliament passes away (2007-03-18) . Retrieved on 2012-08-13.Khongmen, first woman MP from NE, passes away (2007-03-18) . Retrieved on 2012-08-13.

 ஆரம்ப வாழ்க்கை மற்றும் தொழில் 
கோங்மென் வெல்ஷ் சேவை பெண்கள் உயர்நிலைப் பள்ளி, சில்லாங்கிலும், கல்கத்தாவில் உள்ள மறைமாவட்டக் கல்லூரியிலும் படித்தார். 1932 மற்றும் 1946க்கு இடையில், கோலாகாட் பெண்கள் பள்ளி (1932-33), அசாமியப் பெண்கள் பள்ளி, சில்லாங் (1935-1940), மற்றும் சீமாட்டி ரீட் பள்ளி, சில்லாங் (1940-1946) ஆகியவற்றின் தலைமையாசிரியையாகக் கல்விப் பணியாற்றியுள்ளார்.

 அரசியல் வாழ்க்கை 
1946-ல், அசாம் சட்டமன்றத்திற்கான மாகாணத் தேர்தல்களில் கோங்மென் பங்கேற்று, அப்போது அசாமின் ஒரு பகுதியாக இருந்த சில்லாங் தொகுதியில் போட்டியிட்டு வெற்றி பெற்றார். இதைத்தொடர்ந்து சட்டசபை துணைச் சபாநாயகராகவும் தேர்வு செய்யப்பட்டார். துணைச் சபாநாயகர் பதவிக்கு வந்த முதல் பெண்மணி என்ற பெருமையைப் பெற்றார், கோங்மென். கோங்மென் 1951ஆம் ஆண்டு முதல் மக்களவைத் தேர்தலில் அசாமின் தன்னாட்சி மாவட்டத் தொகுதியில் போட்டியிட்டார். இந்த தேர்தலில் 54% வாக்குகளைப் பெற்று, 30% வாக்குகளைப் பெற்று இரண்டாம் இடத்தைப் பிடித்த கே. ஜெ. டி. வில்சன் ரீடை தோற்கடித்தார்.

 பிற பணி 
கோங்மென் முதலாவது மக்களவை உறுப்பினராகப் பணியாற்றிய பிறகு, அசாம் பொதுப் பணி சேவை தேர்வாணைய முதல் பெண் தலைவராகப் பணியாற்றினார்.

 தனிப்பட்ட வாழ்க்கை 
கோங்மென் வயலின் வாசித்தல், நூற்பு மற்றும் துணிகளை நெசவு செய்தல், புத்தகங்கள் சேகரிப்பு, தோட்டம், வாசிப்பு மற்றும் பின்னல் ஆகியவற்றில் ஆர்வம் காட்டினார்.

 மேற்கோள்கள் 

 வெளி இணைப்புகள் 

 லோக்சபா இணையதளத்தில் அதிகாரப்பூர்வ வாழ்க்கை வரலாறு
 கபோன் நெலி (கோங்மென்) திமுங்பி: வடகிழக்கு இந்தியாவிலிருந்து நாடாளுமன்ற உறுப்பினரான முதல் பெண் (எம்.பி.) )

பகுப்பு:அசாம் சட்டமன்ற உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2007 இறப்புகள்
பகுப்பு:1912 பிறப்புகள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:அசாம் சட்டமன்ற பெண் உறுப்பினர்கள்